ডেন্টেল কলেজতো ক'ৰোনাঃ আক্ৰান্ত হ'ল দ্বীপা - The Cross Current\nডেন্টেল কলেজতো ক'ৰোনাঃ আক্ৰান্ত হ'ল দ্বীপা\nBy The CrossCurrent Bureau\t On May 8, 2020\nঅসমত দ্ৰুতগতিত বৃদ্ধি পাইছে ন'ভেল ক'ৰোনা ভাইৰাছৰ সংক্ৰমন। শুক্ৰবাৰৰ দিনটোতে ৰাজ্যখনত নতুনকৈ ৬ জন লোক এই ভয়াৱহ ভাইৰাছৰ দ্বাৰা সংক্ৰমিত হয়। ইয়াৰে ৫ জন লোক কাছাৰৰ আৰু তেওলোক আটাইকেইজন ৰাজস্থান ফেৰৎ। আনগৰাকী ক'ৰোনা আক্ৰান্ত ৰোগী হৈছে গুৱাহাটীৰ আঞ্চলিক দন্ত চিকিৎসা মহাবিদ্যালয়ৰ ছাত্ৰী। শুক্ৰবাৰৰ নিশা ১২.০৪ বজাত স্বাস্থ্যমন্ত্ৰী হিমন্ত বিশ্ব শৰ্মাই এক টুইটযোগে এই কথা সদৰী কৰে।\nAlert ~ One student of Regional Dental College, Kamrup Metro has tested #COVID19 positive.\n↗️Total #COVID19 patients in Assam 59\n↗️Active cases 24\nUpdate at 11.55 pm / May 8#AssamCovidCount\nজানিব পৰা মতে ছাত্ৰী গৰাকীৰ নাম দ্বীপা ডেকা ।তেওঁৰ ঘৰ নলবাৰী জিলাৰ দাহুদীত। ছাত্ৰীগৰাকী দন্ত চিকিৎসালয়ৰ ছাত্ৰী নিবাসত থাকে।উল্লেখ্য যে কালি গুৱাহাটী চিকিৎসা মহাবিদ্যালয়ৰ স্নাতকোত্তৰ মহলাৰ ছাত্ৰ ডাঃ লিথিকেশো ক'ৰোনাৰ দ্বাৰা সংক্ৰমিত হৈছিল। আজি জি এম চি এইচৰ লগতে লাগি থকা দন্ত চিকিৎসা মহাবিদ্যালয়খনৰ ছাত্ৰী এগৰাকীও মাৰাত্মক ভাইৰাছবিধৰ দ্বাৰা আক্ৰান্ত হয়। স্বাভাৱিকতে এতিয়া চিকিৎসা মহাবিদ্যালয়খনৰ চাৰিওফালৰ অঞ্চলটোত তীব্ৰ আতংকৰ সৃষ্টি হৈছে। জি এম চি এইচৰ অধীক্ষক ডাঃ ৰমেন তালুকদাৰসহ চিকিৎসক আৰু চিকিৎসাকৰ্মীৰ দল এটাকো ইতিমধ্যে কোৱাৰেন্টাইনলৈ প্ৰেৰণ কৰা হৈছে। ইফালে,নিশাই স্বাস্থ্যমন্ত্ৰীগৰাকীয়ে আক্ৰান্ত ছাত্ৰীগৰাকীক সাক্ষাৎ কৰি স্বাস্থ্যৰ বুজ লয়।\nঅসমত মুঠ ক'ৰোনা আক্ৰান্তৰ সংখ্যা এতিয়ালৈ ৫৯ জন।ইয়াৰে৩৪ গৰাকী আৰোগ্য হৈ উঠিছে আৰু তেওঁলোকক হাস্পতালৰ পৰা যাবলৈ দিয়া হৈছে। ২ গৰাকী ৰোগীৰ ইতিমধ্যে মৃত্যু হৈছে।\nনগৰবেৰাৰ জলজলী নদীৰ ওপৰত ১কোটি টকাৰ দলং। কিন্তু কিয় প্ৰশ্ন উত্থাপন হৈছে হিমন্ত বিশ্ব শর্মাৰ দক্ষতাকলৈ?\nআজি ৯ মে' আৰু তাজমহলৰ মাজত কি সম্পৰ্ক?
